hotchpotch/miracl-hf-unified huggingface dataset:
জেরার মুরু
জেরার আলবার্ট মুরু (; জন্ম ২২ জুন ১৯৪৪) হচ্ছেন ফরাসি বিজ্ঞানী এবং তড়িৎ প্রকৌশলী ও লেসার এর দুনিয়ায় একজন অগ্রগন্য ব্যক্তি এবং নোবেল বিজয়ী। আর্থার আসকিন, ডোনা স্ট্রিকল্যান্ডের সাথে একত্রে নোবেল লাভ করেন। ডোনা ও মুরু সম্মিলিতভাবে চাপার্ড পালস এমপ্লিফিকেশনের (সিপিএ) কৌশল আবিষ্কারের জন্য নোবেল অর্জন করেন। এই কৌশলের মাধ্যমে লেজার রশ্মির পালসের দৈর্ঘ্য ছোট করে এনে এর শক্তি বহুগুণে (টেরাওয়াট) বাড়িয়ে তোলা হয়। ১৯৪৪ সালে, মুরু এবং তার দল মিশিগান বিশ্ববিদ্যালয়ে বায়ুমণ্ডলে টেরাওয়াট ইন্টেন্সিটিজের লেসার বিমে পৃথকীকরণ ও রেয়ারফ্রাকশনের (rarefaction) দ্বারা সেল্ফ ফোকাসিং রিফ্রাকশন (দেখুন কার ইফেক্ট) ও সেল্ফ এটেনুয়াটিং ডিফ্রাকশন (self-attenuating diffraction) দ্বারা ভারসাম্য আবিষ্কার করেন। এটি এমন ফিলামেন্ট সৃষ্টি করেছে যা বীমের জন্য ওয়েভগাইড তৈরী করে এবং এটি বিকিরণকে প্রতিরোধ করে।
মুরু ২০০৫ থেকে ২০০৯ অবধি এনস্টার ল্যাবরেটরি ডি'অপটিকক্সের পরিচালক ছিলেন। তিনি হাট কলেজের অধ্যাপক ছিলেন। ১৬ বছর ধরে শিক্ষকতা করা মিশিগান বিশ্ববিদ্যালয়ের এমেরিটাস অধ্যাপক ছিলেন। তিনি ১৯৯০ থেকে মিশিগান বিশ্ববিদ্যালয়ের #এন্টার ফর আল্ট্রাফাস্ট অপটিক্যাল সায়েন্সের প্রতিষ্ঠাতাকালীন পরিচালক ছিলেন। যুক্তরাষ্ট্রে যাওয়ার পর ১৯৭৭ সালে রোচেস্টার বিশ্ববিদ্যালয়ের অধ্যাপক হন। সেখানে তিনি এবং তার শিক্ষার্থী ডোনা স্ট্রিকল্যান্ড ল্যাবরেটরী ফর লেসার এনার্জেটিক্সে লেসারের উপর গুরুত্বপূর্ণ কাজ করেন যা পরবর্তীতে নোবেল লাভ করে। তারা যুগ্নভাবে চার্পড পালস এমপ্লিফিকেশন আবিষ্কার করেন "উচ্চশক্তির অতিসংক্ষিপ্ত অপটিক্যাল পালস" তৈরীর পদ্ধতি।
২ অক্টোবর ২০১৮ তে, মুরু এবং স্ট্রিকল্যান্ড চার্পড পালস অ্যামপ্লিফিকেশনে যুগ্নভাবে কাজ করার জন্য পদার্থবিজ্ঞানে নোবেল অর্জন করেন। "পরমাণু, কণা, ভাইরাসের কোনো ক্ষতি না করে লেজার দিয়ে নাড়াতে সক্ষম অপটিক্যাল টোয়েজার" আবিষ্কারের জন্য একইসাথে নোবেল অর্জনকারী আর্থার আশকিন নোবেল পুরস্কারের মোট অর্থমুল্যের অর্ধেক পাবেন এবং বাকি অর্ধেক মুরু ও স্ট্রিকল্যান্ডের মধ্যে সমানভাবে ভাগ হয়ে যাবে।
মুরু এবং স্ট্রিকল্যান্ডের গবেষণার বিষয়বস্তু ছিল কম শক্তির সংক্ষিপ্ত সময়ের পালসকে প্রসারিত করে পালসের শীর্ষ শক্তি কমিয়ে নেওয়া। এরপর কম শক্তির পালস অ্যামপ্লিফাই করে আবার সংকুচিত করা। এভাবে প্রাপ্ত পালসের শক্তি বহুগুণে বৃদ্ধি পায়। এই কৌশলের কথাই স্ট্রিকল্যান্ডের প্রথম গবেষণা প্রতিবেদনে প্রকাশিত হয়। আর এ কৌশলটিই চার্পড পালস অ্যামপ্লিফিকেশন হিসেবে পরিচিত। প্রাকৃতিক ঘটনা নিয়ে গবেষণা করতে তাদের এ আবিষ্কার অদূর ভবিষ্যতে ব্যবহৃত হবে; এবিষয়ে তারা একেবারেই ওয়াকিবহাল ছিলেন না। সিপিএ দ্বারা যে লেজার পালস তৈরী হয়, তা শুধুমাত্র এক অটোসেকেন্ড (সেকেন্ডের বিলিয়ন-বিলিয়ন ভাগের এক অংশ) স্থায়ী হয়। আর সেই সময়ের মধ্যে শুধুমাত্র রাসায়নিক বিক্রিয়া গুলো নিয়েই গবেষণা করা হয় না বরং প্রতিটা পরমাণুর মধ্যে কী হচ্ছে তাও পর্যবেক্ষণ করা যায়।
"গার্ডিয়ান" এবং সায়েন্টিফিক আমেরিকান স্ট্রিকল্যান্ড এবং মুরুর কাজের সারমর্মে উল্লেখ করে বলেন: "এযাবৎকালে সৃষ্ট সবচেয়ে ছোট ও উন্নত লেসার বিম তৈরীর পথ খুলে দিয়েছে"। "অত্যন্ত ছোট, অত্যন্ত তীক্ষ্ণ লেসার বিমের কৌশল বর্তমানে লেসার প্রক্রিয়ায় ব্যবহৃত হবে এবং চিকিৎসকরা লক্ষ লক্ষ" লেসার চক্ষু অপারেশন" করতে সক্ষম হবেন।
ক্ষুধার্ত বৃক্ষ
রিপাবলিক অভ আয়ারল্যান্ড এর রাজধানী ডাবলিনে অবস্থিত কিংস ইন নামক একটি পান্থশালার বাগানে থাকা একটি গাছের নাম ক্ষুদার্ত বৃক্ষ। লন্ডন প্লেন জাতের গাছটি এমনিতে অত্যান্ত সাধারণ একটি গাছ। কিন্তু এটি বিখ্যাত হয়ে উঠে যখন কাছাকাছি একটি পার্ক বেঞ্চকে আংশিকভাবে ঢেকে ফেলে। এর ফলে গাছটি একটি পর্যটন আকর্ষণে পরিণত হয়। গাছটির সংরক্ষণ নিশ্চিত করার লক্ষ্যে গ্রীন পার্টির রাজনীতিবিদ সিয়ারান কাফে প্রচারণাও চালান।
ডাবলিনের কন্সটিটিউশন হিলের উপরে অবস্থিত কিংস ইনের মাঠের দক্ষিণ গেটের কাছে গাছটি অবস্থিত। ১৯ শতকে ডাবলিনে ব্যাপকভাবে লন্ডন প্লেন (প্ল্যাটানুস এক্স হিস্প্যানিকা) গাছ লাগানো হয়েছিল। গাছটির বয়স ৮০ থেকে ১২০ বছর এর মধ্যে হবে বলে ধারণা করা হয়। অনুল্লেখযোগ্য মধ্যম পর্যায়ের গাছটি উচ্চতায় ২১ মিটার (৬৯ ফিট) এবং প্রস্থ ৩.৪৭ মিটার (১১.৪ ফিট)।
গাছটি ১৮০০ এর দশকের প্রথম দিকে একটি ঢালাই লোহার বেঞ্চের পাশে লাগানো হয়েছিল। ধীরে ধীরে গাছটি বেঞ্চটিকে গ্রাস করে নেয়। এ সময় গাছটি বেঞ্চটাকে খেয়ে নিচ্ছে বলে দেখা হত, এবং সেখান থেকেই গাছটির এই অদ্ভূত নামের উৎপত্তি ঘটে। কিংস ইনের মাঠটি সকাল ৭ টা থেকে সন্ধ্যা ৭:৩০ টা পর্যন্ত খোলা থাকে আর এসময় প্রচুর পর্যটক গাছটি দেখতে জড়ো হয়। গাছটির অনেক ছবি তোলা হয়েছে এবং সিক্রেট ডাবলিন - অ্যান আনইউজাল গাইড নামক পর্যটক গাইডবই এর প্রচ্ছদ হিসেবে প্রকাশিত হয়েছে। এছাড়া ১৯৮১ সালে শিল্পী রবার্ট বালাগের বই ডাবলিনে ছাপানো হয়।
ট্রি কাউন্সিল অভ আয়ারল্যান্ড গাছটিকে দেশের "হেরিটেজ ট্রি (ঐতিহ্যময় গাছ)"র একটি হিসেবে তালিকাভূক্ত করেছে। তালিকাভুক্তির কারণ হিসেবে বয়স এবং দুষ্প্রাপ্যতার পরিবর্তে কৌতূহল এবং পর্যটনকে বেশি গুরুত্ব দেয়া হয়েছে বলে উল্লেখ করা হয়।
ডাবলিন সেন্ট্রাল এরিয়া কমিটির কাছ থেকে গাছটির জন্য গাছ সংরক্ষণ আদেশ সংগ্রহ করার জন্য ২০১৭ সালে গ্রীন পার্টির রাজনীতিবিদ সিয়ারান কাফে এক প্রচারণার ব্যবস্থা করেন। কাফে বলেন যে ক্ষুধার্ত এবং আশপাশের গাছগুলো "উত্তর অভ্যন্তরীণ শহরের ইতিহাসের একটি সুদৃশ্য অংশ। ব্লেসিংটন স্ট্রিট বেসিন এর মত, এটি একটি লুকানো রত্ন। আমি একে ভালবাসি এবং আমি এটা হারাতে চাই না ... তারা ইতিহাস দেখেছে এবং তারা তাদের বয়সের জন্য আরো মূল্যবান।" সংরক্ষণের আবেদন প্রত্যাখ্যান করা হয় এই বলে যে গাছটি অন্য একটি কাঠামোর মধ্যে ঢুকে পরেছে এবং এর ফলে এই ভবনগুলোর জন্য যে সংরক্ষণ নীতি রয়েছে তার আওতায় পরে গেছে। বেঞ্চটাকে সংরক্ষিত কাঠামো হিসেবে চিহ্নিত করার কথা ভাবা হয়েছিল কিন্তু তা পরবর্তীতে বাদ দেয়া হয় কারণ নইলে গাছটি কাটার জন আদেশ দেয়ার প্রয়োজন হত।
কুলপি বিধানসভা কেন্দ্র
কুলপি (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। পূর্বে কুলপি বিধানসভা কেন্দ্রটি তফসিলি জাতির জন্য সংরক্ষিত ছিল কিন্তু ২০১১ সাল থেকে এটি একটি উন্মুক্ত আসন হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৩ নং কুলপি বিধানসভা কেন্দ্রটি কুলপি সমষ্টি উন্নয়ন ব্লক এর অন্তর্গত।
কুলপি বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
২০১১ সালে তৃণমূল কংগ্রেসের জগরঞ্জন হালদার তার নিকটতম প্রতিদ্বন্দ্বী সিপিআই (এম) এর শকুন্তলা পাইককে পরাজিত করেন।
২০০৬ সালের রাজ্যসভা নির্বাচনে, সিপিআই (এম) এর শকুন্তলা পাইক ১২৪ কুলপি (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জগরঞ্জন হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের জগরঞ্জন হালদার ২০০১ সালে সিপিআই (এম) এর শকুন্তলা পাইককে পরাজিত করেন। সিপিআই (এম) এর শকুন্তলা পাইক ১৯৯৬ সালে কংগ্রেসের কীর্তিবাস সরদারকে পরাজিত করেন। সিপিআই (এম) এর কৃষ্ণধন হালদার ১৯৯১ সালে কংগ্রেসের জগরঞ্জন হালদারকে পরাজিত করেন, ১৯৮৭ সালে কংগ্রেসের কীর্তিবাস সরদারকে এবং ১৯৮২ এবং ১৯৭৭ সালে কংগ্রেসের সন্তোষ কুমার মণ্ডলকে পরাজিত করেন।
১৯৭২ সালে কংগ্রেসের সন্তোষ কুমার মন্ডল জয়ী হন। সিপিআই (এম) এর মুকুন্দ রাম মণ্ডল ১৯৭১ সালে জয়ী হন। ১৯৬৯ সালে বাংলা কংগ্রেসের মুরারি মোহন হালদার জয়ী হন। ১৯৬৭ সালে কংগ্রেসের এন.কে. হালদার জয়ী হন। ১৯৬২ সালে নির্দলের হৃষিকেশ হালদার জয়ী হন। ১৯৫৭ সালে কংগ্রেসের হানসদওয়াজ জয়ী হন। স্বাধীন ভারতের প্রথম নির্বাচনে ১৯৫১ সালে, কুলপি একটি যৌথ আসন ছিল। কেএমপিপি এর নলিনী কান্ত হালদার এবং ভারতীয় জন সংঘ এর প্রাণকৃষ্ণ কুমার কুলপি কেন্দ্র থেকে জয়ী হন।
ক্লাইভ ওয়েন
ক্লাইভ ওয়েন (; জন্ম: ৩ অক্টোবর ১৯৬৪) হলেন একজন ইংরেজ অভিনেতা। তিনি যুক্তরাজ্যে আইটিভির ধারাবাহিক "চেন্সার"-এ ১৯৯০ থেকে ১৯৯১ সালে মুখ্য চরিত্রে অভিনয় করে প্রথম পরিচিতি অর্জন করেন। "ক্লোজ মাই আইজ" (১৯৯১) ছবিতে তার কাজের জন্য তিনি সমাদৃত হন এবং "ক্রুপিয়ার" (১৯৯৮) ছবিতে একজন লেখক চরিত্রে কাজ করে আন্তর্জাতিক অঙ্গনে সকলের নজরে আসেন। ২০০৪ সালে নাট্যধর্মী "ক্লোজার" চলচ্চিত্রে তার অভিনয়ের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।
ওয়েন "সিন সিটি" (২০০৫), "ডেরেইল্ড" (২০০৫), "ইনসাইড ম্যান" (২০০৬), "চিলড্রেন অব মেন" (২০০৬) ও "দি ইন্টারন্যাশনাল" (২০০৯) চলচ্চিত্রে শ্রেষ্ঠাংশে অভিনয় করেন। ২০১২ সালে তিনি "হেমিংওয়ে অ্যান্ড গেলহর্ন"-এ অভিনয়ের জন্য মিনি ধারাবাহিক বা টিভি চলচ্চিত্রে সেরা মুখ্য অভিনেতা বিভাগে তার প্রথম প্রাইমটাইম এমি পুরস্কারের মনোনয়ন লাভ করেন। সিনেম্যাক্সের চিকিৎসা নাট্যধর্মী ধারাবাহিক "দ্য নিক"-এ ডক্টর জন ডব্লিউ. থ্যাকারি চরিত্রে তার কাজের জন্য তিনি একটি গোল্ডেন গ্লোব পুরস্কারের মনোনয়ন লাভ করেন।
ওয়েন ১৯৬৪ সালের ৩রা অক্টোবর ওয়ারউইকশায়ারের কভেন্ট্রিতে জন্মগ্রহণ করেন। তার পিতা জেস ওয়েন ছিলেন একজন কান্ট্রি ও পশ্চিমা ধারার গায়ক এবং মাতা পামেলা কটন। তিনি তার পিতামাতার পাঁচ সন্তানের মধ্যে চতুর্থ। তার যখন তিন বছর বয়স, তার পিতা পরিবার ছেড়ে চলে যান। তার ১৯ বছর বয়সে তারা পুনরায় অল্প কিছুদিনের জন্য একত্রিত হন এবং আবার আলাদা হয়ে যান। তিনি তার মাতা ও সৎ বাবার আশ্রয়ে বড় হন। তার সৎ বাবা ছিলেন রেলওয়ের টিকেট কেরানী। ওয়েন তার বাল্যকালকে "কঠিন সময়" বলে উল্লেখ করেন। শুরুতে তিনি নাট্য স্কুলে ভর্তি হতে অনিচ্ছুক হলেও পরে তিনি কিছুকাল কাজের সন্ধানে ব্যর্থ হওয়ার পর ১৯৮৪ সালে মত পাল্টান। তিনি রয়্যাল একাডেমি অব ড্রামাটিক আর্ট থেকে স্নাতক সম্পন্ন করেন। পড়াশোনা শেষ করে তিনি ইয়ং ভিসে কয়েকটি শেকসপিয়ারীর নাটকে অভিনয় করেন।
রেড স্টার বেলগ্রেড
ফুদবালস্কি ক্লুব ত্রভেনা জোভেজদা, সাধারণত এর ইংরেজি নাম রেড স্টার বেলগ্রেড () অথবা শুধুমাত্র রেড স্টার নামে পরিচিত, হল বেলগ্রেড ভিত্তিক একটি সার্বিয়ার পেশাদার ফুটবল ক্লাব, যেটি রেড স্টার বহু-খেলাধুলা ভিত্তিক ক্লাবের একটি প্রধান অংশ। তারা হচ্ছে একমাত্র সার্বিয়ান এবং সাবেক যুগোস্লাভিয়ান ক্লাব যারা ইউরোপিয়ান কাপ জয়লাভ করেছেন; তারা ১৯৯০–৯১ ইউরোপিয়ান কাপ জয়লাভ করেছিল। একই সাথে তারা একমাত্র সার্বিয়ান ক্লাব হিসেবে আন্তর্মহাদেশীয় কাপ জয়লাভ করেছে। বর্তমান সার্বিয়ান এবং সাবেক যুগোস্লাভিয়ান প্রতিযোগিতায় এপর্যন্ত তারা ২৮টি জাতীয় চ্যাম্পিয়নশিপ এবং ২৪টি জাতীয় কাপ জয়লাভ করেছে। রেড স্টার সাবেক যুগোস্লাভিয়ান লীগে সবচেয়ে সফল ক্লাব ছিল যেখানে তারা যুগোস্লাভিয়ার প্রথম লীগের সর্বকালের পয়েন্ট টেবিলের এক নম্বরে ছিল; একই সাথে তারা সার্বিয়ায় অন্যতম সেরা ক্লাব। ১৯৯১–৯২ মৌসুম থেকে, রেড স্টারের সেরা সাফল্য হচ্ছে উয়েফা চ্যাম্পিয়নস লীগের গ্রুপ পর্ব এবং উয়েফা ইউরোপা লীগের নকআউট পর্বে খেলা।
২০০৮ সালের এক মতগ্রহণের ফলাফল অনুযায়ী, রেড স্টার বেলগ্রেড হচ্ছে সার্বিয়ার সবচেয়ে জনপ্রিয় ফুটবল ক্লান, যেখানে ৪৮.২% ভোট পেয়েছিল। সাবেক যুগোস্লাভিয়া এবং বর্তমান সার্বিয়ায় তাদের অনেক ভক্ত রয়েছে। তাদের প্রধান প্রতিদ্বন্দ্বী হচ্ছে তাদের বেলগ্রেড নিবাসী এফকে পার্তিজান। এই দুই দলের মধ্যকার অনুষ্ঠিত ম্যাচকে ইটার্নাল ডার্বি হিসেবে উল্লেখ করা হয়। ২০০৯ সালে সেপ্টেম্বর মাসে, ব্রিটিশ সংবাদপত্র "ডেইলি মেইল" রেড স্টার–পার্তিজান দ্বন্দ্বকে সর্বকালের সেরা ১০ ফুটবল দ্বন্দ্বের মধ্যে চতুর্থ স্থান দিয়েছিল।
ফুটবল ইতিহাস এবং পরিসংখ্যানের আন্তর্জাতিক ফেডারেশনের "২০শ শতাব্দীর শীর্ষ ২০০ ইউরোপীয় ক্লাব"-এর তালিকা অনুযায়ী, রেড স্টার সার্বিয়ান এবং সাবেক যুগোস্লাভিয়ান ক্লাব হিসেবে সর্বোচ্চ ক্রমে ২৭ তম স্থান লাভ করে, যেখানে তারা উক্ত স্থানটি ফেইয়ানর্তের সাথে ভাগ করেছে।
রেড স্টার এপর্যন্ত ৪টি আন্তর্জাতিক এবং ৫৩টি ঘরোয়া শিরোপা জয়লাভ করতে সক্ষম হয়েছে। এর মাধ্যমে তারা সর্বকালের সেরা সার্বিয়ান এবং সাবেক যুগোস্লাভিয়ান ক্লাবের আসনে অধীন হয়েছে।
ফ্রান্সিস আর্নল্ড
ফ্রান্সিস হ্যামিলটন আর্নল্ড (জন্ম ২৫ জুলাই ১৯৫৬) হচ্ছেন মার্কিন বিজ্ঞানী, প্রকৌশলী এবং নোবেল বিজয়ী। তিনি নির্দেশকমুলক বিবর্তনে অগ্রণী ভূমিকা রেখেছেন, যার মাধ্যমে উৎসেচক, বিপাকীয় পথ, জিনগত রেগুলেটরী সার্কিট এবং জীবের জন্য প্রয়োজনীয় জৈব ব্যবস্থা সৃষ্টি করতে সক্ষম হয়েছেন। নির্দেশকমুলক বিবর্তনে ভূমিকার জন্য তিনি ২০১৮ সালে নোবেল পুরস্কার অর্জন করেন। তিনি ক্যালিফোর্নিয়া ইন্সটিউট অব টেকনোলজিতে রসায়ন প্রকৌশল, জৈব প্রকৌশল ও জৈব রসায়নের অধ্যাপিকা।
Arnold was born to nuclear physicist William Howard Arnold and grew up in Edgewood, Pennsylvania, a small suburb of Pittsburgh. As a high schooler, she hitchhiked to Washington, D.C. to protest the Vietnam War and lived on her own working as a cocktail waitress at a local jazz club and a cab driver.
আর্নল্ড যন্ত্রপ্রকৌশল এবং বিমান প্রকৌশলের উপর প্রিন্সটন বিশ্ববিদ্যালয় থেকে স্নাতক সম্পন্ন করেন। ১৯৮৫ সালে ক্যালিফোর্নিয়া বিশ্ববিদ্যালয় থেকে রসায়ন প্রকৌশলের উপর পিএইচডি অর্জন করেন। পড়াশুনা সম্পন্ন করার তিনি ইউসি বার্কলে এবং ক্যালটেকে পোস্ট ডক্টরাল গবেষণা করেন।
আর্নল্ড ক্যালিফোর্নিয়ার লা কানাডাতে বাস করেন। তিনি জেমস ই. ব্যালিকে বিবাহ করেন এবং তাদের এক পুত্র সন্তান ছিল। পরবর্তীতে তিনি এন্ড্রু ই. লেঞ্জকে বিবাহ করেন এবং তাদের দুইজন পুত্র সন্তান ছিল। সন্তানদ্বয়ের নাম উইলিয়াম এবং জোসেফ। তার ২০০৫ সালে ব্রেস্ট ক্যান্সারের চিকিৎসা করা হয় এবং তিনি ক্যান্সার থেকে আরোগ্য লাভ করেন।
তার কাজ, তার গবেষণা বিভিন্ন পদকে সম্মানিত করা হয়েছে। যেমনঃ তিনি ২০১৮ তে পেয়েছেন রসায়নে নোবেল, ২০১১ তে ড্রাপার পুরস্কার এবং ২০১৩ তে ন্যাশনাল মেডেল অব টেকনোলজি এন্ড ইনোভেশন। তিনি ২০১১ তে আমেরিকান একাডেমী অব আর্টস এন্ড সায়েন্সে নির্বাচিত হন। আর্নল্ড যুক্তরাষ্ট্রের তিনটি ন্যাশনাল একাডেমীতে নির্বাচিত হওয়ার বিকল্প সম্মাননা অর্জন করেন এক তিনটি জাতীয় একাডেমী হলো- ন্যাশনাল একাডেমী অব সায়েন্স,ন্যাশনাল একাডেমী অব ইঞ্জিনিয়ারিং, এবং ইন্সটিউট অব মেডিসিন। আর্নল্ড আমেরিকান এসোসিয়েশন ফর দ্য এডভান্সমেন্ট অব সায়েন্স, আমেরিকান একাডেমী অব আর্টস এন্ড সায়েন্স, আমেরিকান একাডেমী অব মাইক্রোবায়োলজি, আমেরিকান ইন্সটিউট ফর মেডিক্যাল এন্ড বায়োলজিক্যাল ইঞ্জিনিয়ারিং এর ফেলো এবং তিনি যুক্তরাজ্যের রয়াল একাডেমী অব ইঞ্জিনিয়ারিং এর আন্তর্জাতিক ফেলো।
তিনি বর্তমানে কুইন এলিজাবেথ প্রাইজ ফর ইঞ্জিনিয়ারিং এর বিচারক। তিনি ন্যাশনাল একাডেনী অব সায়েন্সের বিজ্ঞান ও বিনোদন বিভাগকে পর্যবেক্ষণের মাধ্যমে হলিউডের বিজ্ঞান সংক্রান্ত বিষয়কে পর্যবেক্ষণ করতেন; যাতে করে চিত্রনাট্যকার সঠিক ভাবে বিজ্ঞানের বিষয়কে ফুটিয়ে তুলতে পারেন।
২০১৬ তে নারী হিসেবে তিনি প্রথম মিলেনিয়াম টেকনোলজি পুরস্কার পান। তিনি নির্দেশনা মুলক বিবর্তনে অগ্রনী ভূমিকা রাখার জন্য এই পুরস্কার পান। ২০১৭ সালে আর্নল্ড ন্যাশনাল একাডেমী অব সায়েন্স কর্তৃক তার তাৎপর্যপূর্ণ গবেষণার দরুণ র‍্যায়মণ্ড এন্ড বেভারলি স্যাকলাএ পুরস্কার পান। ২০১৮ সালে নির্দেশিকামুলক বিবর্তনের উপর তার কাজের জন্য রসায়নে নোবেল অর্জন করেন।
তিনি অসংখ্য পেটেন্টের সহ আবিষ্কারক এবং ২০০৫ সালে জিভো, ইঙ্ক এর সহপ্রতিষ্ঠাতা।
মাহমুদুর রহমান মান্না
মাহমুদুর রহমান মান্না একজন বাংলাদেশী রাজনীতিবিদ এবং গণমাধ্যম ব্যক্তিত্ব। তিনি বাংলাদেশ আওয়ামী লীগ এর সাবেক সাংগঠনিক সম্পাদক। তিনি ঢাকা বিশ্ববিদ্যালয় সেন্ট্রাল স্টুডেন্টস ইউনিয়ন (ডাকসু)র সাবেক সহ-সভাপতি, এবং চট্টগ্রাম বিশ্ববিদ্যালয় এর চট্টগ্রাম বিশ্ববিদ্যালয় কেন্দ্রীয় ছাত্র সংসদ (চাকসু) এর সাবেক সাধারণ সম্পাদক।
মান্না বগুড়ায় জন্মগ্রহণ করেন। তাঁর পিতার নাম আফসার উদ্দিন আহমদ এবং মাতা মেহের আক্তার। তিনি মেহের নিগার এর সাথে বিবাহ বন্ধনে আবদ্ধ।
১৯৬৮ সালে ঢাকা কলেজ থেকে উচ্চ মাধ্যমিক। এর পরে তিনি চট্টগ্রাম বিশ্ববিদ্যালয়ে অর্থনীতিতে ভর্তি হন। ১৯৭৬ সালে তিনি ঢাকা বিশ্ববিদ্যালয়ের ম্যাথেমেটিকস ও লাইব্রেরী সাইন্স বিভাগে ভর্তি হন। পরে রাজনীতিতে ব্যস্ত হয়ে পড়ায় মাস্টার্স করা হয়নি।
১৯৬৮ সালে তিনি ছাত্রলীগ এর আহ্বায়ক হন। ১৯৭২ সালে চাকসুর জিএস নির্বাচিত হন। ১৯৭৩ সালে জাসদ ছাত্রলীগের সাধারন সম্পাদক এবং ১৯৭৬ সালে জাসদ ছাত্রলীগের কেন্দ্রীয় সভাপতি। ১৯৭৯ সালে ঢাকায় এসে ডাকসুর ভিপি নির্বাচিত হন। ১৯৮০ সালে তিনি বাংলাদেশ সমাজতান্ত্রিক দল বাসদ গঠন করেন। ১৯৮৩ সাল থেকে ১৯৯০ সাল পর্যন্ত এরশাদ বিরোধী আন্দোলনে তিনি সক্রিয় হয়ে পড়েন। এরপর ১৯৯১ সালে বাংলাদেশ আওয়ামী লীগ এ যোগ দিয়ে ২০০৭ সালে আলোচিত এক এগারো সরকারের সময় বাংলাদেশে আওয়ামীলিগ এর সাংগঠনিক সম্পাদক হিসেবে দায়ীত্ব পালন করেন। ২০০৯ সালে বাংলাদেশে আওয়ামীলিগ এর পদ থেকে বাদ পড়ে যান। বর্তমানে তিনি নাগরিক ঐক্যের আহ্বায়ক হিসেবে জাতীয় ঐক্যফ্রন্ট এর প্রথম সারির নেতা হিসেবে সক্রিয় আছেন।
তিনি বাংলাদেশের নাগরিক সমাজের নাগরিক ঐক্যএর সহ-প্রতিষ্ঠাতা এবং আহ্বায়ক। এছাড়াও তিনি রাজনৈতিক আলোচক হিসেবে মিডিয়ায় সক্রিয় অংশগ্রহণ করেন।
দ্য ওয়াল স্ট্রিট জার্নাল তাকে "সরকারের ভীষণ সমালোচক" হিসাবে বর্ণনা করেছিলেন। একটি কথোপকথন রেকর্ড ফাঁস হবার পর তাকে গ্রেফতার করা হয়েছিল যেখানে তাকে বলা হয়েছিল যে, “সে কোন সেনা অফিসারের সাথে কথা বলার ব্যাপারে সম্মত হবে কিনা?” অফিসারের নাম প্রকাশ হয়নি। ২৫ ফেব্রুয়ারি ২০১৫ তারিখে তাকে র‌্যাপিড অ্যাকশন ব্যাটেলিয়ান গ্রেফতার করেছিল, বাংলাদেশ জাতীয়তাবাদী দল নেতা সাদেক হোসেন খোকা এর সাথে একটি কথোপকথনের সময় তিনি বাংলাদেশ আওয়ামী লীগ সরকারের বিরুদ্ধে শক্তিশালী আন্দোলনের আহবান জানান। পরবর্তীতে অডিওটি ফাঁস হবার পর তিনি কঠোর সমালোচনার মুখে পড়েন। জাতীয় মানবাধিকার কমিশন বাংলাদেশ তাকে গ্রেফতারের আহ্বান জানিয়েছিল‌। পরবর্তীতে নাগরিক ঐক্য তার মুক্তির আহবান জানিয়েছিল। সাবেক প্রধানমন্ত্রী খালেদা জিয়াও তার মুক্তির দাবি জানিয়েছিলেন। নভেম্বর ২০১৬ সালে তাকে জামিনে মুক্তি দেওয়া হয়।
এস.এস.সি. নাপোলি
সোসিয়েতা স্পোর্তিভা কালচো নাপোলি, সাধারণত নাপোলি () নামেই অধিক পরিচিত, হল ইতালির কাম্পানিয়ার নেপলস ভিত্তিক একটি ইতালীয় পেশাদার ফুটবল ক্লাব। এটি ১৯২৬ সালে প্রতিষ্ঠা লাভ করেছে, তারা ইতালীয় ফুটবলের সর্বোচ্চ স্তরের লীগ, সেরিয়ে আ-এ খেলে। নাপোলি হচ্ছে দুইবারের সেরিয়ে আ বিজয়ী, এবং ছয়বারের রানার-আপ, পাঁচবারের কোপা ইতালিয়া, দুইবারের সুপারকোপা ইতালিয়ানা, এবং ১৯৮৮–৮৯ উয়েফা কাপ বিজয়ী।
ইতালিতে নাপোলির চতুর্থ বৃহৎ অনুরাগীদের সংখ্যা রয়েছে, এবং ২০১৫ সালে, তারা সেরিয়ে আ-এর সবচেয়ে মূল্যবান ক্লাবের মধ্যে পঞ্চম স্থান অধিকার করে, একই সাথে তারা ফোর্বস সবচেয়ে মূল্যবান ফুটবল ক্লাবের তালিকায় স্থান পায়। এই ক্লাবটি ইউরোপীয়ান ক্লাব অ্যাসোসিয়েশনের একটি সহযোগী সদস্য। ২০১৬ সালের জানুয়ারি মাসে প্রকাশিত উয়েফা র‍্যাটিং অনুযায়ী, নাপোলি হচ্ছে ইউরোপীয় ফুটবলের অষ্টম সেরা এবং ইতালিতে দ্বিতীয় সেরা ক্লাব।
১৯৫৯ সাল থেকে, নাপোলি নেপলসের ফুরিগ্রোত্তা শহরে অবস্থিত স্তাদিও সান পাওলো স্টেডিয়ামে তাদের হোম ম্যাচগুলো খেলে থাকে। তাদের নিজস্ব মাঠে পোশাকের রঙ হচ্ছে আকাশী শার্ট এবং সাদা শর্টস। এই ক্লাবের প্রাতিষ্ঠানিক সঙ্গীত হচ্ছে "'ও সুরদাতো 'নাম্মুরাতো"। আরেকটি সঙ্গীত রয়েছে যেটি পার্তেনোপেই উদ্ভাবন করেছিলেন, সেটি হলো: "উন গিওরনো আল'ইম্প্রোভিসো"।
রায়দিঘি বিধানসভা কেন্দ্র
রায়দিঘি (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। ২০১১ সালে মথুরাপুর বিধানসভা কেন্দ্রটি অপসারিত হয় এবং একটি নতুন বিধানসভা কেন্দ্র তৈরি হয় (রায়দিঘি বিধানসভা কেন্দ্র)।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৪ নং রায়দিঘি বিধানসভা কেন্দ্রটি মথুরাপুর-২ সমষ্টি উন্নয়ন ব্লক এবং আবদ ভগবানপুর, দেবীপুর, কৃষ্ণচন্দ্রপুর, লালপুর, শংকরপুর ও নলুয়া গ্রাম পঞ্চায়েত গুলি মথুরাপুর-১ সমষ্টি উন্নয়ন ব্লক এর অন্তর্গত।
রায়দিঘি বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
দ্রষ্টব্য: পূর্ববর্তী বছরে এলাকার বিধানসভা কেন্দ্রের বিধায়ক সদস্য মথুরাপুর বিধানসভা কেন্দ্র দেখুন।
২০১১ সালের নির্বাচনে, তৃণমূল কংগ্রেসের দেবশ্রী রায় তার নিকটতম প্রতিদ্বন্দ্বী সিপিআই (এম) এর কান্তি গাঙ্গুলিকে পরাজিত করেন।
মন্দিরবাজার বিধানসভা কেন্দ্র
মন্দিরবাজার (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৫ নং মন্দিরবাজার (এসসি) বিধানসভা কেন্দ্রটি মন্দিরবাজার সমষ্টি উন্নয়ন ব্লক এবং লক্ষ্মী-নারায়ণপুর দক্ষিণ, লক্ষ্মী-নারায়ণপুর উত্তর, মথুরাপুর পশ্চিম ও মথুরাপুর পূর্ব গ্রাম পঞ্চায়েত গুলি মথুরাপুর-১ সমষ্টি উন্নয়ন ব্লক এর অন্তর্গত।
মন্দিরবাজার বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের জয়দেব হালদার তার নিকটতম প্রতিদ্বন্দ্বী সিপিআই (এম) এর ডা. শরৎ হালদারকে পরাজিত করেন।
২০০৬ সালের রাজ্যসভা নির্বাচনে, সিপিআই (এম) এর ডা. তপতী সাহা মন্দিরবাজার (এসসি) কেন্দ্র থেকে জয়ী হন, তৃণমূল কংগ্রেসের চৌধুরী মোহন জাটুয়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের চৌধুরী মোহন জাটুয়া ২০০১ সালে জয়ী হন, সিপিআই (এম) এর নিকুঞ্জ পাইককে পরাজিত করেন। ১৯৯৬ সালে সিপিআই (এম) এর নিকুঞ্জ পাইক কংগ্রেসের তপন সরদারকে পরাজিত করেন। ১৯৯১, ১৯৮৭ এবং ১৯৮২ সালে সিপিআই (এম) এর সুভাষ রায় জয়ী হন, ১৯৯১ সালে কংগ্রেসের সনত পাল্ককে পরাজিত করেন, ১৯৮৭ সালে কংগ্রেসের দুর্গাচরণ মণ্ডলকে এবং ১৯৮২ সালে কংগ্রেসের বীরেন্দ্রনাথ হালদারকে পরাজিত করেন। রেনুপদ হালদার এসইউসি ১৯৭৭ সালে সিপিআই (এম) এর সুভাষ রায়কে পরাজিত করেন। এর আগে এই কেন্দ্রটি বিদ্যমান ছিল না।
গায়েবানা জানাজা
গায়েবানা জানাজা হলো মৃত মুসলিমদের জন্য এক ধরনের শেষকৃত্যের প্রার্থনা, যা এমন মৃত মুসলিমের জন্য পালন করা হয়ে থাকে যে কিনা এমন এক জায়গায় মারা গেছে যেখানে তার জানাজার নামাজ পড়ানোর মত কোন মুসলিম ছিলো না, অথবা তাকে জানাজার নামাজ ছাড়াই কবর দেওয়া হয়েছে। এমতাবস্থায় মুসলিমরা দূর থেকে মৃত ব্যক্তির লাশের অনুপস্থিতে তার জন্য প্রার্থনা করে।
গায়েবানার জানাজার প্রচলন হাদীস এবং ঐতিহ্য অনুযায়ী হয়েছে। আবু হুরায়রা (রাঃ) বলেন, " মহানবী (সা.) সাহাবায়ে কেরামকে বাদশাহ নাজাশীর মৃত্যু সংবাদ দিলেন। অতঃপর জানাযার জন্য অগ্রসর হলেন। সাহাবায়ে কেরাম তাঁর পিছনে কাতার বন্দী হয়ে দাঁড়ালে নবীজী (সা.) চারটি তাকবীর বললেন।"
গায়েবানা জানাজা বিষয়ে মুসলিম পন্ডিতদের মধ্যে বিভিন্ন মত প্রচলিত আছে।
তবে এটা অধিকাংশ আলেমের মত হলো অমুসলিম ভূমিতে মৃত্যুবরণকারী মুসলিম, যার জানাজার নামাজ পড়া হয়নি, তার জন্য গায়েবানা জানাজা পড়া যাবে। ইমাম শাফেয়ী ও ইমাম হাম্বল এই মত সমর্থন করেছেন। তবে ইমাম আবু হানিফা বলেছেন কোন অবস্থাতে গায়েবানা জানাজা পড়া যাবে না। ইবনে তাইমিয়া এর মতেঃ গায়েবানা জানাজার ব্যাপারে হুকুম হলো, যার জানাজা পড়া হয়নি, কেবল তার ক্ষেত্র ব্যতীত অন্য কারো গায়েবানা জানাজা শরী‘আত সম্মত নয়। যেমন, কেউ যদি অমুসলিম রাষ্ট্রে মৃত্যুবরণ করেন এবং সেখানে তার জানাজা পড়া না হয়, তাহলে মুসলিম রাষ্ট্রে অবস্থানরত তার আত্মীয়- স্বজনগণ তার গায়েবানা জানাজা পড়তে পারেন। কিন্তু যার নিয়মতান্ত্রিকভাবে জানাজা পড়া হয়েছে, বা পড়া যাবে তার পুনঃ গায়েবানা জানাজা পড়া ঠিক নয়।
স্টিভেন আউটারব্রিজ
স্টিভেন আউটারব্রিজ
স্টিভেন ড্যাভন আউটারব্রিজ (জন্ম ২০ মে ১৯৮৩) একজন বারমুডিয়ান ক্রিকেটার. তিনি একজন বামহাতি ব্যাটসম্যান এবং ডানহাতি অফব্রেক বোলার। তিনি বারমুডার হয়ে ২০০৬ সালের আগস্টে কানাডা এর বিরুদ্ধে ৭টি একদিনের আন্তর্জাতিক খেলেছেন।
তিনি ২০০৪ এবং ২০০৬ সালে আইসিসি ইন্টারকন্টিনেন্টাল কাপ এবং আইসিসি আমেরিকা চ্যাম্পিয়নশিপ এ বারমুডার হয়ে ৪টি খেলার প্রতিনিধিত্ব করেছেন।
২০০৬ সালে ইংরেজী ক্রিকেট সিজন এ তিনি কার্ডিফ ইউসিসিই এর হয়ে বেশ কয়েকটি ম্যাচ খেলেছিলেন।
২০১৮ সালের এপ্রিল মাসে মালয়েশিয়ায় অনুষ্ঠিত ২০১৮ আইসিসি বিশ্ব ক্রিকেট লীগ বিভাগের টুর্নামেন্টে বারমুডার স্কোয়াডে তার নাম রাখা হয়েছিল। ২০১৩ সালে বারমুডার হয়ে তিনি শেষ প্রতিনিধিত্ব করেছিলেন।
সুতরা
সুতরা () হলো নামাজের সময় ব্যবহৃত একটি বস্তু, যা তার সামনে দিয়ে চলমান সবকিছু থেকে নামাজ অবস্থাকালীন তাকে আলাদা করে রাখে। কমপক্ষে তিন হাত বা এর কম দুরত্বে সুতরা রেখে নামাজ পড়া হয়। এর উচ্চতা হয় কমপক্ষে এক হাত। প্রস্থে যেকোনো পরিমাণ হতে পারে। সুতরাহ শব্দের অর্থ আড়াল
রাসুলুল্লাহ (সা.) মসজিদের খুঁটিকে, ফাঁকা ময়দানে বর্শা গেড়ে, নিজের উটকে আড়াআড়িভাবে দাঁড় করিয়ে সুতরা বানাতেন। তিনি (সা.) বিভিন্ন সময় উটের পিঠে বসার জিনপোশ, গাছ ও শোয়ার খাটকে সামনে রেখেও নামাজ পড়েছেন। কেউ যদি নামাজির বরাবর সামনে থাকে, তাহলে সেখান থেকে চলে যাওয়ার সুযোগ আছে। এটা নামাজের সামনে দিয়ে অতিক্রম করার অন্তর্ভুক্ত নয়।ইমামের সামনে সুতরা থাকলে মুক্তাদিদের জন্য পৃথক সুতরার দরকার নেই।
আবু হানিফার মতে, কেউ যদি এমন নামাজরত ব্যক্তির সামনে দিয়ে হেটে চলে যায়, যার সামনে কোন সুতরা ছিলো না, এতে নামাজ আদায়কারী ব্যক্তির নামাজ নষ্ট হবে না। ইমাম ইবনুল কাইয়ুম বলেনঃ “রাসুলুল্লাহ সাল্লাল্লাহু আলাইহি ওয়া সাল্লাম যখন সালাতে দাঁড়াতেন, তখন কোনো কিছুর সামনে দাঁড়াতেন, অথবা সামনে কিছু দাঁড় করিয়ে দিতেন, কিংবা অন্তত সামনে একটা রেখা এঁকে দিতেন। তিনি সালাতের সামনে আড়াল সৃষ্টিকারী(সুতরা) কিছু রাখার নির্দেশ দিয়েছেন। তিনি কখনো দেয়াল সামনে রেখে সালাত আদায় করেছেন। তখন তার সাজদা ও দেয়ালের মাঝখান দিয়ে একটি বকরী বা ভেড়া পার হবার জায়গা থাকতো মাত্র। তার ও সুতরার মাঝে এর চাইতে বেশী দূরত্ব থাকতো না। বরং তিনি সুতরার নিকটবর্তী দাঁড়াবার নির্দেশ দিয়েছেন। কখনো তিনি খাট, কাঠ, গাছ কিংবা মসজিদের খুঁটিকে সামনে রেখে সালাত আদায় করেছেন।
যখন (তিনি) যুদ্ধের সফরে থাকতেন, কিংবা কোনো খোলা মাঠে সালাত আদায় করতেন, তখন সামনে হাতিয়ার গেড়ে সেটাকে সুতরা বানিয়ে সালাত আদায় করতেন এবং লোকেরা তার পিছনে সালাত আদায় করতেন। কখনো বাহন সামনে রেখে সালাত আদায় করেছেন, বাহঙ্কেই সুতরা বানিয়েছেন। কখনো কখনো সোয়ারীর আসনকেই সুতরা বানিয়েছেন।
তিনি (রাসুলুল্লাহ সাল্লাল্লাহু আলাইহি ওয়া সাল্লাম) মুসল্লিদের নির্দেশ দিয়েছেন, কোনো আড়াল পাওয়া না গেলে অন্তত তীর বা লাঠি সামনে পুতে নিয়ে সেটাকে সুতরা বানিয়ে যেনো তারা সালাত আদায় করে। তীর বা লাঠিও পাওয়া না গেলে অন্তত সামনে মাটিতে যেনো একটি রেখা এঁকে নেয়। আবু দাউদ বলেন, আমি আহমাদ ইবন হাম্বলকে বলতে শুনেছি, মাটিতে রেখা আঁকলে সেটা নতুন চাঁদের মতো আড়াআড়ি আঁকবে। আব্দুল্লাহ বলেছেন, লম্বালম্বি আঁকবে। আর লাঠি গাড়লে সেটা খাড়া করে গাড়বে।"
শরীয়তপুর স্টেডিয়াম
শরীয়তপুর স্টেডিয়ামে "বিদ্যুৎ সরবরাহ উপকেন্দ্রের পাশে অবস্থিত" , শরীয়তপুর, বাংলাদেশ.
বাংলাদেশের নাট্যগোষ্ঠী
নাট্যগোষ্ঠী সাধারণত মঞ্চে বা সম্পর্কিত মাধ্যমে নাট্যাভিনয় প্রদর্শনকারী সংগঠন বা দল হিসেবে পরিচিত। ঐতিহাসিকভাবে ১৭৯৫ সালে, হেরাসিম স্তেপানোভিচ কলকাতায় বেঙ্গলি থিয়েটার প্রতিষ্ঠার মধ্য দিয়ে উপমহাদেশের সর্বপ্রথম নাট্যগোষ্ঠীর গোড়াপত্তনের ঘটান। ভারত বিভাজনের পূর্ব বাংলায় নাট্যচর্চা অব্যাহত রাখার জন্য ঢাকায় একাধিক নাট্যগোষ্ঠী প্রতিষ্ঠিত হয়েছিলো, যার মধ্যে ইলিশিয়াম থিয়েটার (১৮৮৮), ক্রাউন থিয়েটার (১৮৯০-৯২) উল্লেখযোগ্য। পাশাপাশি ঢাকার বাইরেও তৈরি হতে তাকে স্থানীয় নাট্যগোষ্ঠী, যার মধ্যে খুলনা থিয়েটার (১৯০০), করোনেশন ড্রামাটিক ক্লাব (টাঙ্গাইল, ১৯১১), দিনাজপুর নাট্য সমিতি (১৯১৩) অগ্রগন্য। ভারত বিভাজনের পর ১৯৪৭ সালে আরো কিচু নতুন নাট্যগোষ্ঠী তৈরি হয়, যার মধ্যে হাবিব প্রডাকসন্স (ঢাকা, ১৯৫২), ড্রামা সার্কেল (ঢাকা, ১৯৫৫), খেয়ালী গ্রুপ থিয়েটার (বরিশাল, ১৯৬৯) উল্লেখযোগ্য।
১৯৭১ সালে বাংলাদেশের স্বাধীনতা যুদ্ধের পর রাজধানী ঢাকাসহ বাংলাদেশের বিভিন্ন অঞ্চলে বহু নাট্যগোষ্ঠী গঢ়ে ওঠে। বাংলাদেশের নাট্যচর্চার ক্ষেত্রে যেসকল নাট্যগোষ্ঠী বিশেষ পরিচিতি লাভ করেছে তাদের সংক্ষিপ্ত তালিকা নিচে রাকা হলো:
খিলাল
খিলাল (আরবি خلال) বলতে বোঝায় হাত, পা ও দাঁড়ির ফাঁকে পানি পৌঁছানোর মাধ্যমে ইবাদতের জন্য সম্পূর্ণ পবিত্রতা অর্জন করা।
আব্দুল কারীম ইবনু আবুল মুখারিক আবু উমাইয়া হতে হাসসান ইবনু বিলালের সূত্রে বর্ণিত হয়েছে যে, তিনি বলেন, আমি আম্মার ইবনু ইয়াসীর (রাঃ) কে ওযু করার সময় দাড়ি খিলাল করতে দেখলাম। তাকে বলা হলো, অথবা হাসসান বলেছেন, আমি তাকে বললাম, আপনি দাড়ি খিলাল করছেন? তিনি (আম্মার) বললেন : (এ কাজে) কে আমাকে বাঁধা দিবে? আমি রাসূলুল্লাহ (সাঃ) কে তাঁর দাড়ি খিলাল করতে দেখেছি। (ইবনু মাজাহ-৪২৯)
হাতের আঙুল খিলাল করার জন্য এক হাতের ভেজা আঙুলি অন্য হাতের আঙুলির ভেতরে প্রবেশ করাতে হবে। আঙুলের তালুর দিক এবং পিঠের দিক, উভয় পাশ দিয়েই খিলাল করতে হবে।
পায়ের আঙুল খিলালের জন্য বাম হাতের আঙুল ব্যবহার করতে হবে এবং ডান পায়ের কনিষ্ঠ আঙুল থেকে খিলাল শুরু করতে হবে। খিলালের সময় পায়ের উপর দিক থেকে আঙুল প্রবেশ করিয়ে আঙুলের গোড়া থেকে উপরের দিকে টেনে নিয়ে যেতে হবে।
দাঁড়ি খিলাল করার জন্য ভেজা আঙুল দাঁড়ির ফাঁকের ভেতর প্রবেশ করিয়ে কিছুক্ষণ সঞ্চালন করতে হবে।
দাঁত খিলাল সরাসরি অযু সম্পর্কিত না হলেও এটিও একটি ইসলামী বিধান। খাওয়ার পর কাঠি বা সমতূল্য কিছু দিয়ে দাঁতের ফাঁকে আটকে পড়া খাদ্যকণা পরিষ্কার করা সুন্নত। এতে মুখগহ্বরের সুস্থতা বজায় থাকে। অযুর আগে দাঁত মাজাও সুন্নত।
ল্যারি স্যাঙ্গার
ল্যরেন্স মার্ক স্যাঙ্গার (; জন্ম: ১৬ ই জুলাই ১৯৬৮।) একজন আমেরিকান ইন্টারনেট প্রকল্প বিকাশকারী, সহ-প্রতিষ্ঠাতা উইকিপিডিয়া এবং প্রতিষ্ঠাতা সিটিজেনশীয়াম।
তিনি অ্যাঙ্কোরেজ, আলাস্কায় বেড়ে উঠেছিলেন।
কিশোর বয়স থেকেই তিনি দর্শনের প্রতি আগ্রহী ছিলেন। স্যাঙ্গার ১৯৯১ সালে রিড কলেজ থেকে দর্শনে স্নাতকোত্তর এবং ২০০০ সালে ওহাইও স্টেট ইউনিভার্সিটি থেকে দর্শনশাস্ত্রে ডক্টরেট ডিগ্রী লাভ করেন। তার বেশিরভাগ দার্শনিক কাজ জ্ঞান তত্ত্ব এপিস্টেমলোজী উপর দৃষ্টি নিবদ্ধ করেছে।
তিনি বিভিন্ন অনলাইন এনসাইক্লোপিডিয়া প্রকল্পের সাথে জড়িত। তিনি নুপিডিয়া এর প্রাক্তন প্রধান সম্পাদক ছিলেন,
প্রধান আয়োজক (২০০১-০২) তার উত্তরাধিকারী, উইকিপিডিয়া, এবং সিটিজেনডিয়ামের প্রধান সম্পাদক প্রতিষ্ঠা করা হয়েছিল। নুপিডিয়াতে তার অবস্থান থেকে, তিনি প্রবন্ধের বিকাশের প্রক্রিয়াটি একত্রিত করেছিলেন। স্যাঙ্গার একটি উইকি বাস্তবায়নের প্রস্তাব করেছিল, যা সরাসরি উইকিপিডিয়া তৈরির দিকে পরিচালিত করেছিল। প্রাথমিকভাবে উইকিপিডিয়া নুপিডিয়ার জন্য একটি পরিপূরক প্রকল্প ছিল। তিনি উইকিপিডিয়ায় প্রথম থেকেই নেতৃত্বে ছিলেন এবং তার মূল নীতি অনেক প্রতিষ্ঠিত।
স্যাঙ্গার ২০০২ সালে উইকিপিডিয়া ছেড়ে দেন, এবং তাতে উইকিপিডিয়ার সমালোচনা হয়। তিনি বলেন, দক্ষতা, যোগ্যতা সত্ত্বেও, উইকিপিডিয়ার তার প্রতি শ্রদ্ধা বিশ্বাসযোগ্যতা ও অন্যান্য বিষয়ের মধ্যে অভাব রয়েছে। অক্টোবর ২০০৬ সালে, স্যাঙ্গার সিটিজেনশিয়াম এনসাইক্লোপিডিয়া শুরু করেছিলেন যেটা কিছুটা উইকিপিডিয়ার অনুরূপ। ডিসেম্বর ২০১৭ সালে ঘোষণা করা হয়েছিল যে, স্যাঙ্গার Everipedia এর প্রধান তথ্য অফিসার হিসাবে যোগদান করেছেন।
স্যাঙ্গার ওহাইও স্টেট ইউনিভার্সিটি তে দর্শন শিক্ষা দিয়েছেন তিনি "পৃথিবীর এনসাইক্লোপিডিয়া" এর বিশেষজ্ঞ-লেখক এবং জন্য একজন প্রাথমিক কৌশলবিদ ছিলেন। দেখ-জান-শেখ প্রকল্পগুলোর উন্নয়নে তিনি কাজ করেছেন তিনি রিডিং বিয়ার নামে একটি ওয়েব-ভিত্তিক পাঠ্যক্রমের নকশা তৈরি করেছেন, যা বিশেষ করে শিশুদের কীভাবে পড়তে হয় তা শেখান। ফেব্রুয়ারী ২০১৩ সালে তিনি ইনফোবিট নামক একটি সংবাদ সংস্থা প্রকল্প শুরু করার চেষ্টা করেছিলেন; ২০১৫ সালের মাঝামাঝি সময়ে এটি একটি পূর্ণ-স্কেল লঞ্চ পরিচালনা করার জন্য কোড ছাড়াই অর্থের বাইরে চলে গেছে।
দ্যনি ভিলনোভ
দ্যনি ভিলনোভ, ওসি ৩ অক্টোবর ১৯৬৭) হলেন একজন ফরাসি কানাডীয় চলচ্চিত্র পরিচালক ও চিত্রনাট্যকার। তিনি ২০০১ সালে "মেলস্ত্রম", ২০০৯ সালে "পলিটেকনিক", ২০১১ সালে "ইনসেন্ডিস" ও ২০১৪ সালে "এনিমি" চলচ্চিত্রের জন্য চারবার শ্রেষ্ঠ পরিচালনা বিভাগে কানাডীয় স্ক্রিন পুরস্কার লাভ করেন। এছাড়া প্রথম তিনটি চলচ্চিত্র শ্রেষ্ঠ চলচ্চিত্র বিভাগে একাডেমি অব কানাডিয়ান সিনেমা অ্যান্ড টেলিভিশন পুরস্কার লাভ করে।
আন্তর্জাতিক অঙ্গনে তিনি কয়েকটি সমালোচনামূলকভাবে প্রশংসিত চলচ্চিত্র পরিচালনার জন্য পরিচিতি লাভ করেন, সেগুলো হল থ্রিলারধর্মী "প্রিজনার্স" (২০১৩) ও "সিকারিও" (২০১৫) এবং বিজ্ঞান কল্পকাহিনীমূলক "অ্যারাইভাল" (২০১৬) ও "ব্লেড রানার ২০৪৯" (২০১৭)। "অ্যারাইভাল" চলচ্চিত্রে তার কাজের জন্য তিনি শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন।
শহীদ বুলু স্টেডিয়াম
শহীদ বুলু স্টেডিয়াম বাংলাদেশের নোয়াখালী শহরের কলেজ গেটের কাছে অবস্থিত। ২০০০ সাল থেকে এটি প্রথম শ্রেনীর ক্রিকেট  মাঠ হিসেবে খেলা সম্পাদনা করে আসছে।https://cricketarchive.com/Archive/Grounds/4/242.html
http://www.espncricinfo.com/bangladesh/content/ground/56685.html
আওয়াল নাম্বার
আওয়াল নাম্বার ১৯৯০ সালে মুক্তিপ্রাপ্ত হিন্দি ভাষার একটি ক্রীড়াভিত্তিক চলচ্চিত্র যেটি হিন্দি চলচ্চিত্র শিল্পের বর্ষীয়ান অভিনেতা দেব আনন্দ পরিচালনা করেছিলেন। চলচ্চিত্রটিতে দেব আনন্দ নিজেও একটি ভূমিকায় অভিনয় করেছিলেন তখন তার বয়স ছিলো ৬৭, এছাড়াও ছিলেন তরুণ অভিনেতা আদিত্য পাঞ্চোলি এবং আমির খান। পাকিস্তানি ক্রিকেট খেলোয়াড় ইমরান খানকে প্রথমে আদিত্য পাঞ্চোলির জায়গায় নেওয়ার কথা ভাবা হয়েছিলো, দেব আনন্দ নিজেই ইমরানকে অভিনয়ের প্রস্তাব দিয়েছিলেন।
চলচ্চিত্রটির কাহিনী ক্রিকেট নিয়ে, ক্রিকেটে সানি (আমির খান) নামের একজন নতুন তারকা আসেন আরেকজন খ্যাতিমান তারকা রনি (আদিত্য পাঞ্চোলি) এর জায়গায়। রনি সানিকে ঘৃণা করা শুরু করে যে তার জায়গায় কেন সানিকে নিয়োগ দেওয়া হলো, যদিও সানি রনিকে ঘৃণা করেনা। রনি সানিকে সাজা দেওয়ার কথা চিন্তা করে আবার একটি সন্ত্রাসী ভারত এবং অস্ট্রেলিয়ার মধ্যকার একটি ম্যাচে মাঠে ব্যোমা পোঁতার সিদ্ধান্ত নেয়।
ডিআইজি বিক্রম সিং (দেব আনন্দ) সন্ত্রাসী হামলার পরিকল্পনাটি সম্পর্কে জানতে পেরে হামলা হওয়ার আগেই বন্ধ করে দেয় এবং হাজারো মানুষের জীবন বাঁচায়। সানি ম্যাচটিতে জিতে তারকা বনে যায়।
ব্রুকলিন প্রিন্স
ব্রুকলিন কিম্বার্লি প্রিন্স (জন্ম ২০১০) এসজন মার্কিন শিশু অভিনেত্রী, অধিক পরিচিত সমালোচকদের দ্বারা বহুল প্রশংসিত "দ্য ফ্লোরিডা প্রজেক্ট" (২০১৭)-এ অভিনয়ের জন্য।
প্রিন্স তার কর্মজীবন শুরু করেন মাত্র ২ বছর বয়স থেকেই, প্যারেন্টিং, চাক ই. চিসে'স, ভিজিট অরলান্ডো এবং অন্যান্য মুদ্রণ এবং টিভি বিজ্ঞাপন উপস্থিত হয়ে।
জর্জ স্মিথ (রসায়নবিদ)
জর্জ পিজজেনিক স্মিথ (জন্ম ১০ মার্চ ১৯৪১) হচ্ছে একজন আমেরিকান জৈব রসায়নবিদ এবং নোবেল বিজয়ী। তিনি মিশৌরী কলম্বিয়া বিশ্ববিদ্যালয়ের অধ্যক্ষ।
তিনি হার্ভার্ড কলেজ থেকে জীববিজ্ঞানের উপর স্নাতক করেন এবং একবছরের জন্য মাধ্যমিক স্কুলের শিক্ষক ও পরীক্ষাগারের যন্ত্রবিদ ছিলেন। তিনি হার্ভার্ড বিশ্ববিদ্যালয় থেকে ব্যাকটেরিয়া ও প্রতিষেধকবিজ্ঞানের উপর পিএইচডি অর্জন করেন। তিনি ১৯৭৫ সালে মিশৌরী কলম্বিয়া বিশ্ববিদ্যালয়ে যোগ দেওয়ার পূর্বে উইসকনসিন বিশ্ববিদ্যালয়ে (অলিভার স্মিথ) যিনি পরবর্তীতে নোবেল পান) পোস্ট ডক ছিলেন। তিনি ডিউক বিশ্ববিদ্যালয়ে ১৯৮৩-৮৪ রবার্ট ওয়েবস্টারের সাথে কাজ করেন। তার সেখানকার কাজই তাকে পরবর্তীতে নোবেল এনে দেয়।
তিনি দশা প্রদর্শনীর কাজের জন্য বিখ্যাত। এটা হচ্ছে এমন একপ্রকার কৌশল যার মাধ্যমে সুনির্দিষ্ট প্রোটিনের জেনেটিক কোড কৃত্রিমভাবে ব্যাকটেরিওফেজের কোট প্রোটিন জিনে প্রবেশ করানো হয়। এর ফলে সেই প্রোটিন ব্যাকটেরিওফেজের বাইরেও প্রদর্শিত হয়। স্মিথই প্রথম ১৯৮৫ সালে এই কৌশলকে প্রথম বর্ণনা করেন। তিনি ২০১৮ সালে এই কাজের জন্য গ্রেগ উইন্টার ও ফ্রান্সিস আর্নল্ডের সাথে একত্রে রসায়নে নোবেল পান।
অ্যাপল পে
অ্যাপল পে অ্যাপল ইনকর্পোরেটেড দ্বারা পরিচালিত একটি মোবাইল পেমেন্ট এবং ডিজিটাল ওয়ালেট পরিষেবা যা ব্যবহারকারীদের আইওএস অ্যাপ্লিকেশন এর মাধ্যমে ব্যক্তিগতভাবে এবং ওয়েবে পেমেন্ট করতে সক্ষম করে।
এটি আইফোন, অ্যাপল ওয়াচ, আইপ্যাড এবং ম্যাক -এ সমর্থিত। এটি ডিজিটাইজ করে এবং একটি ক্রেডিট বা ডেবিট কার্ড চিপ এবং পিন বা চৌম্বকীয় স্ট্রিপ লেনদেনটি করতে বিক্রয় প্রতিষ্ঠানে যোগাযোগ করতে সক্ষম 
এটি ইতোমধ্যে টাচ আইডি, ফেস আইডি, পিন বা পাসকোডের মাধ্যমে দুই-ফ্যাক্টর প্রমাণীকরণ যুক্ত করার সাথে সাথে, অনেক দেশে ইতিমধ্যেই যোগাযোগহীন অর্থপ্রদানের অনুরূপ।
এই সেবাটি অ্যাপল ডিভাইসগুলিকে একটি কাছাকাছি ফিল্ড কমিউনিকেশন (এনএফসি)বেতার এনটিনা ব্যবহার করে বিক্রির ব্যবস্থাগুলির সাথে বেতারভাবে যোগাযোগ করতে দেয়, অ্যাপল টাচ আইডি এবং অ্যাপল ওয়ালেট। "একটি ডেডিকেটেড চিপ যা এনক্রিপ্ট প্রদানের তথ্য সঞ্চয় করে" (নিরাপদ উপাদান হিসাবে পরিচিত)।
এটি মার্কিন যুক্তরাষ্ট্রে, যুক্তরাজ্য, কানাডা, অস্ট্রেলিয়া, ব্রাজিল, সংযুক্ত আরব আমিরাত, রাশিয়া, চীন, নিউজিল্যান্ড, সিঙ্গাপুর, জাপান, তাইওয়ান এবং হংকং এবং অন্যান্য ইউরোপীয় বিভিন্ন দেশে পাওয়া যায়। আমেরিকান এক্সপ্রেস, ভিসা ইনক। ভিসা, মাস্টারকার্ড এবং ইউনিয়নপ্যা ইত্যাদি সহ অ্যাপল পে সর্বাধিক প্রধান ক্রেডিট কার্ড বা ডেবিট কার্ডগুলিকে সমর্থন করে।
কুমিল্লা সরকারি কলেজ
কুমিল্লা সরকারি কলেজ হচ্ছে কুমিল্লা, বাংলাদেশ-এ অবস্থিত একটি কলেজ। এটি কুমিল্লা এবং চট্টগ্রাম বিভাগের প্রাচীনতম এবং বিখ্যাত কলেজগুলির মধ্যে একটি। কলেজটি এটি ইন্টারমিডিয়েট ও স্নাতক বিভাগ নিয়ে ৩ একর জায়গায় অবস্থিত।
বারুইপুর পূর্ব বিধানসভা কেন্দ্র
বারুইপুর পূর্ব (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৭ নং বারুইপুর পূর্ব (এসসি) বিধানসভা কেন্দ্রটি বামনগাছী, চালতাবেরিয়া,ধোসা চন্দনেশ্বর, জঙ্গলিয়া, খাকুরদহ এবং নারায়ণীতলা গ্রাম পঞ্চায়েত গুলি জয়নগর-১ সমষ্টি উন্নয়ন ব্লক এবং বেগমপুর, বেলেগাছি, বৃন্দাখালি, চম্পাহাটি, হাড়দহ, নবগ্রাম, রামনগর-১, রামনগর-২ ও দক্ষিণ গড়িয়া গ্রাম পঞ্চায়েত গুলি বারুইপুর সমষ্টি উন্নয়ন ব্লক এর অন্তর্গত।
বারুইপুর পূর্ব বিধানসভা কেন্দ্রটি ২২ নং যাদবপুর লোকসভা কেন্দ্র এর অন্তর্গত।
২০১১ সালে তৃণমূল কংগ্রেসের নির্মল মণ্ডল তার নিকটতম প্রতিদ্বন্দ্বী সিপিআই (এম) এর বিমল মিস্ত্রিকে পরাজিত করেন।
২০০৬ সালে সিপিআই (এম) এর রাহুল ঘোষ তার নিকটতম প্রতিদ্বন্দ্বী তৃণমূল কংগ্রেসের অরুপ ভদ্রকে পরাজিত করেন।
২০০১ সালে, তৃণমূল কংগ্রেসের অরুপ ভদ্র সিপিআই (এম) এর সুজন চক্রবর্তীকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর রাহুল ঘোষ বারুইপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অরুপ ভদ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৮ সালের উপনির্বাচনে, সিপিআইএমের ডা. সুজন চক্রবর্তী তৃণমূল কংগ্রেসের অরুপ ভদ্রকে পরাজিত করেন। তৃণমূল কংগ্রেসের অরুপ ভদ্র ২০০১ সালে সিপিআই (এম) এর ডা. সুজন চক্রবর্তীকে ৫টি ভোটে পরাজিত করেন। ১৯৯৬ সালে কংগ্রেসের শোভনদেব চট্টোপাধ্যায় সিপিআইএময়ের ডা. সুজন চক্রবর্তীকে পরাজিত এবং ১৯৯১ সালে সিপিআই (এম) এর হেমেন মজুমদারকে পরাজিত করেন। সিপিআই (এম) এর হেমেন মজুমদার ১৯৮৭ সালে কংগ্রেসের অরূপ ভদ্রকে পরাজিত করেন, ১৯৮২ সালে কংগ্রেসের জলিল এবং ১৯৭৭ সালে কংগ্রেসের রাম কান্ত মন্ডলকে পরাজিত করেন।
১৯৬২ থেকে ১৯৭২ সাল পর্যন্ত বারুইপুর কেন্দ্রটি (এসসি) জন্য সংরক্ষিত ছিল। ১৯৭২ সালে কংগ্রেসের ললিত গায়েন জয়ী হন। সিপিআই (এম) এর বিমল মিস্ত্রি ১৯৭১ সালে জয়ী হন। এসএসপি এর কুমুদ রঞ্জন মণ্ডল ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শক্তি কুমার সরকার জয়ী হন। ১৯৫৭ এবং ১৯৫১ সালে বারুইপুর যৌথ আসন ছিল। ১৯৫৭ সালে সিপিআই এর খগেন্দ্র কুমার রায়চৌধুরী এবং গঙ্গাধর নস্কর উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআইয়ের ললিত কুমার সিনহা এবং কংগ্রেসের আব্দুস শোকুর বারুইপুর কেন্দ্র থেকে জয়ী হন।
জর্দানের রূপরেখা
নিম্নোক্তরূপরেখা অংশটিতে জর্দান দেশটির সামগ্রিক চিত্রের একটি সংক্ষিপ্ত রূপ ফুটিয়ে তোলা হয়েছে।
জর্দান দক্ষিণ পশ্চিম এশিয়ায় অবস্থিত একটি দেশ। এর উত্তর সীমান্তে সিরিয়া, উত্তর-পূর্বে ইরাক, ইসরাইল এবং ফিলিস্তিনি অঞ্চল পশ্চিম দিকে এবং পূর্ব এবং দক্ষিণ দিকে সৌদি আরব অবস্থিত। এই দেশ মৃত সাগর এর উপকূল ইসরায়েলের সাথে এবং আকাবা উপসাগর এর উপকূল ইসরায়েল, সৌদি আরব ও মিশর এর সাথে সংযুক্ত। জর্দানে গনতান্ত্রিক সরকার থাকার পাশাপাশি সাংবিধানিক রাজতন্ত্রও চালু আছে। জর্দানের রাজা রাষ্ট্র ও সশস্ত্র সেনাবাহিনীর প্রধান। তিনি তার নির্বাহী ক্ষমতা প্রধানমন্ত্রী এবং মন্ত্রী পরিষদের মাধ্যমে ক্ষমতার ব্যবহার করেন। মন্ত্রোপরিষদ তাদের কর্মকাণ্ডের জন্য সিনেট ও নির্বাচিত ডেপুটির কাছে জবাবদিহি করতে বাধ্য থাকে। রাষ্ট্রের বিচার বিভাগীয় বিভাগ সরকারের একটি স্বাধীন শাখা।
জর্ডানের জনগণের মধ্যে ষাটের দশকের সময় নগরকেন্দ্রিক হওয়ার একটা প্রবণতা লক্ষ্য করা যায়। মোট জনসংখ্যার ৮০ শতাংশ ২০১১ সালের মধ্যে নগরে বসতি গড়ে। গ্রামের মানুষের দলে দলে শহরে আগমন, প্যালেস্টাইন ও সিরিয়া থেকে বাস্তুচ্যূতদের অভিবাসন, এবং আশ্রয়চ্যূত মানুষের শহরাঞ্চলে জাতিসংঘের উদ্যোগে বসতি স্থাপনের কারণে এরূপ দ্রুত নগরায়ণ সংঘটিত হয়।জর্দানের ভৌগলিক সীমা
জর্দানের এলাকা
জর্দানের বাস্তুএলাকার তালিকা
জর্দানের প্রশাসনিক বিভাগ
জর্দানের নাহিয়া বা প্রশাসনিক কেন্দ্র
জর্দানের পৌরসভাজনমিতি জর্দানের
সরকার জর্দানেরজর্দানের সরকার
জর্দানের আদালত ব্যবস্থা
জর্দানের বৈদেশিক সম্পর্ক
জর্দান নিম্নোক্ত সংস্থার সদস্য:
জর্দানে আইন
জর্দানে সামরিক বাহিনী
জর্দানে স্থানীয় সরকারজর্দানে সংস্কৃতিজর্দানে খেলা
জর্দানে অর্থনীতিজর্দানে স্বাস্থ,
নোয়াহ সেন্টিনিও
নোয়াহ গ্রেগোরী সেন্টিনিও (জন্ম মে ৯,১৯৯৬) হলেন একজন মার্কিন অভিনেতা। তিনি জনপ্রিয় মার্কিন ধারাবাহিক "দ্য ফোস্টার্স"-এর শেষের তিনটি সিজনে তার অভিনীত চরিত্র সমূহের জন্য, এছাড়াও ২০১৪ সালে মুক্তিপ্রাপ্ত ছোট পর্দার টেলিছবি "হাউ ট্যু বিল্ড অ্যা বেটার বয়", এবং জনপ্রিয় মার্কিন বিদোদনধর্মী অ্যাপ নেটফ্লিক্স-এর, ২০১৮ সালে যথাক্রমে মুক্তিপ্রাপ্ত রোমান্টিক হাস্যরস চলচ্চিত্র সমূহ "ট্যু অল বয়েজ আই হেভ লাভড বিফোর" এবং "সিয়েরা বার্গেস ইজ এ্য লুজার"-এ অভিনয় করার জন্য বিশেষ ভাবে পরিচিত।
সেন্টিনিও'র জন্ম মার্কিন যুক্তরাষ্ট্রের ফ্লোরিডা রাজ্যের মিয়ামি শহরে, কেলে জ্যানেল এবং গ্রেগোরী ভিনসেন্ট সেন্টিনিও-এর পরিবারে, তার বাবা, যিনি একজন ব্যবসায়ী, তিনি ২০১৩ সালে মুক্তিপ্রাপ্ত মার্কিন অ্যানিমিশন কেন্দ্রিক এবং কল্পনাপ্রবণ চলচ্চিত্র ""-টির শুধুমাত্র প্রযোজনা করেছিলেন। তিনি ইটালীয় এবং ডাচ্-দের বংশধর।
সেন্টিনিও, মার্কিন যুক্তরাষ্ট্রের ফ্লোরিডা রাজ্যের বয়টন বিচ অঞ্চলে, তার বড় বোন টেইলরের সাথে বেড়ে উঠেন। তিনি বিএকে মিডল স্কুল অব দ্য আর্টস-এ তার প্রাথমিক শিক্ষার জন্য পড়াশোনা করেন।, এবং এর পরবর্তীতে তিনি তার নবম এবং দশম গ্রেডের জন্য বোকা রটন কমিউনিটি হাই স্কল-এ পড়াশোনা করেন, যেখানে তিনি ফুটবল খেলেছেন। ২০১২ সালে তিনি, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে চলে আসার জন্য বোকা রটন স্কুল ত্যাগ করেন।
২০০৯ সালে, সেন্টিনিও পারিবারিক দৃশ্যকাব্যের চলচ্চিত্র "দ্য গোল্ড রিট্রিভার্স"-এ জস পেটার্স হিসেবে মূল চরিত্রে অভিনয় করেন। এছাড়াও তিনি জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত জনপ্রিয় হাস্যরস ধারাবাহিক সমূহ "আস্টিন এন্ড অ্যালি" এবং "শেইক ইট অাপ"-এ ছোট ছোট ভূমিকায় অভিনয় করেছেন। সেন্টিনিও পরবর্তীকালে, ২০১৪ সালে মুক্তিপ্রাপ্ত ডিজনি চ্যানেলের রোসান্টিক এবং হাস্যরস দৃশ্যকাব্যের চলচ্চিত্র "হাউ ট্যু বিল্ড এ্য বেটার বয়-এ জেইডেন স্টার্ক হিসেবে পার্শ চরিত্রে অভিনয় করেছেন। একই বছরে তিনি, ডিজনি চ্যানেল জন্য নির্মিত হাস্যরস দৃশ্যকাব্যের ছোট পর্দার টেলিছবি "গ্রোয়িং আপ এন্ড ডাউন"-এ বেন ইস্টম্যান ভূমিকায়। অভিনয় করেন, কিন্তু টেলিছবির প্রকল্পটি পরবর্তীতে ধারাবাহিকটি দ্বারা বেছে নেয়া হয়নি। ২০১৫ সালে, মার্কিন টেলিভিশন চ্যানেল ফ্রীফর্ম-এর জনপ্রিয় ধারাবাহিক "দ্য ফোস্টার্স"-এর মূল চরিত্র জিসাস অ্যাডামস ফোস্টারের চরিত্রটিতে অভিনয় করার জন্য দাইত্ব পান।
হাস্যরস দৃশ্যকাব্যের আসন্ন মার্কিন চলচ্চিত্র, "দ্য স্টেন্ড-ইন" -এ ব্রুকস রেটিগান হিসেবে মূল ভূমিকায় অভিনয় করার কথা রয়েছে , এছাড়াও মার্কিন চলচ্চিত্র -এ লেন্সড ব্লাক হিসেবে এবং ২০১৯ সালে মুক্তিপ্রাপ্ত রণ এবং হাস্যরস দৃশ্যকাব্যিক মার্কিন চলচ্চিত্র "চার্লিস এঞ্জেল'স"-এ পার্শ চরিত্রে অভিনয় করবেন।
সামসুল হক খান স্কুল এন্ড কলেজ
সামসুল হক খান স্কুল এন্ড কলেজ ডেমরা ঢাকা বাংলাদেশের একটি বেসরকারি কলেজ । এই কলেজটি "সামসুল হক খান কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দেশের অন্যতম কলেজের স্বীকৃতি পেয়েছে।
সামসুল হক খান স্কুল এন্ড কলেজ ঢাকা শহর সংলগ্ন ডেমরার একটি শিক্ষাঙ্গন। বাংলাদেশের মানচিত্রে এই প্রতিষ্ঠানটির অবস্থান হয়তো একটি বিন্দুর মত। হোক বিন্দু, বিন্দুও সিন্ধু হয় যদি তার থাকে গতি। একটি মহৎ শিক্ষা প্রতিষ্ঠান একটি শিক্ষণীয় ইতিহাস, তা প্রভাবিত করে প্রতিবেশ, সমাজ, স্বদেশ, নির্মান করে সুস্থ, শৃঙ্খল সাংস্কৃতিক পরিমন্ডল। শিক্ষা প্রতিষ্ঠান গড়ে কোন বিশেষ স্থানের পরিবেশ। তার সদম্ভ পথচলা অনুপ্রাণিত করে সে অঞ্চলের সচেতন শ্রেণিকে হীরকোজ্জ্বল স্বপ্ন দেখতে। তাই কোন বড় মাপের বিদ্যাঙ্গনের ভৌগোলিক মূল্য নয়, গ্রাহ্য তার ঐতিহাসিক ও সাংস্কৃতিক মূল্য। কোন বিশেষ প্রতিষ্ঠানের ইতিহাস মানে কোন সমাজের হয়ে ওঠার ইতিহাস, তারুণ্য ও বুদ্ধি প্রকৌশল সৃষ্টির ইতিহাস।
দুইযুগ পেরোনো সামসুল হক খান স্কুল এন্ড কলেজ সৃষ্টি,প্রজ্ঞায় বেশ প্রাগসর । ডেমরা অঞ্চল দীর্ঘকাল ভাগ্যবিড়ম্বিত ছিল। তবে অর্থ প্রাচুর্যে আজ সে সোনায় সোহাগা হয়েছে এমনও নয়। কিন্ত শিক্ষা সংস্কৃতির পরিবর্তন যে এসেছে সে বিষয়ে সন্দেহ নেই। স্বাধীনতাউত্তরকালে ডেমরার এটাই সবেচেয় বড় প্রাপ্তি। শিক্ষাগত পরিবর্তনের মূল ধারায় বর্তমান প্রতিষ্ঠানেও সক্রিয় অবস্থান ছিলো। ডেমরা সম্পর্কে জনশ্রুতি - ডেমরা অখ্যাত, অনুন্নত। কল কারখানার শ্রমিকদের বসবাস এখানে।প্রত্যাশা ও প্রচেষ্ঠার মাধ্যমে শিক্ষার অভাব দূর করার জন্য গুচ্ছখানেক প্রতিষ্ঠান গড়ে উঠলেও ডেমরাবাসী হতাশামুক্ত হয়নি। তারই ফলশ্রুতিতে সামসুল হক খান জুনিয়র হাই স্কুলের গোড়াপত্তন হয়। মাতুয়াইলের বিশিষ্ট বিদ্যোৎসাহী ও জনহিতৈষী ব্যক্তিত্ব আলহাজ্ব সামসুল হক খান এই অক্ষয় অবদান রাখেন। সমাজকে বদলে দেবার বাসনা যার তীব্র এমন অবদান তার পক্ষেই রাখা সম্ভব। কাদা পানির ধান খেতে ১৯৮৯ সালে ছোট একটি টিনশেডের ঘরে ডজন খানেক শিক্ষক হাতে নিয়ে সামসুল হক খান জুনিয়র হাই স্কুল বিদ্যাশিক্ষার দ্বার উন্মুক্ত করে। এই স্কুলের শিক্ষার্থী সংখ্যা ছিলো অনধিক একশত। এ প্রসঙ্গে স্মরণ করা যেতে পারে বাইশ বছর মানে দুইযুগ আগের এই এলাকার জনজীবনের অর্থনৈতিক অবস্থার কথা। অর্থাৎ একটি অসচ্ছল লোকালয়ে এই স্কুলটি আত্ম প্রকাশ কের। আঁতুড় ঘরেই যার জীবনাবসানের সম্ভাবনা ছিলো নিরানব্বই ভাগ। কিন্ত সে মরেনি।
প্রতিষ্ঠানের শিক্ষার্থী সংখ্যা বাড়ছে, সেই সাথে বাড়ছে প্রতিষ্ঠানের পরিধি। এই চত্বরে নির্মিত হচ্ছে বিরাট কলেবরের বহুতল ভবন। প্রতিষ্ঠানকে সম্প্রসারিত করতে গিয়ে ২০১৪ সালে খোলা হয়েছে ইংরেজি মাধ্যম । মাধ্যম ইংরেজি হওয়া সত্ত্বেও এ শাখাটি অভিভাবক মহলে আশাব্যঞ্জক সাড়া জাগিয়েছে।
নিম্ন মাধ্যমিক
মাধ্যমিক
উচ্চ মাধ্যমিক
বিতর্ক, স্কাউটিং, বিজ্ঞান চর্চা, নৃত্য সংগীত, চিত্রকলা, সাহিত্য চর্চা, ইংরেজি ভাষা চর্চা এসব দিকেও প্রতিষ্ঠানের শিক্ষার্থীরা বেশ এগিয়ে রয়েছে।
সামসুল হক খান স্কুল এন্ড কলেজ 
ডেমরা, যাত্রাবাড়ী, 
কদমতলী, ঢাকা, 
বাংলাদেশ
ব্যারি ব্যারিশ
ব্যারি ক্লার্ক ব্যারিশ (জন্ম ২৭শে জানুয়ারি, ১৯৩৬) একজন আমেরিকান পরীক্ষামূলক পদার্থবিজ্ঞানী এবং নোবেল বিজয়ী। তিনি ক্যালিফোর্নিয়া ইনস্টিটিউট অব টেকনোলজি-তে পদার্থবিদ্যার একজন লিন্ডে অধ্যাপক।মহাকর্ষীয় তরঙ্গ গবেষণায়,  তিনি একজন নেতৃস্থানীয় বিশেষজ্ঞ।
২০১৭ সালে ব্যারিশকে পদার্থবিজ্ঞানে নোবেল পুরস্কারে ভূষিত করা হয়, রাইনার উইস এবং কিপ থর্নের সাথে, মহাকর্ষীয় তরংগের পর্যবেক্ষণ এবং লিগো ডিটেক্টর এর সম্পর্কে নিষ্পত্তিমূলক অবদানের জন্যে।
২০১৮ সালে তিনি ক্যালিফোর্নিয়া বিশ্ববিদ্যালয়, রিভারসাইডে যোগ দেন এবং তিনি বিশ্ববিদ্যালয় এর দ্বিতীয় নোবেল পুরস্কার বিজয়ী অধ্যাপক।
ব্যারিশ জন্মগ্রহণ করেন ওমাহা, নেব্রাস্কাতে লি এবং হ্যারল্ড ব্যারিশের ঘরে। তার বাবামার' পরিবার ছিল তদানীন্তন পোল্যান্ড, (অধুনা বেলারুশ)-এর একটি অংশ থেকে আগত ইহুদি অভিবাসী। দ্বিতীয় বিশ্বযুদ্ধের অনতিপরে পরিবারটি লস এঞ্জেলেস চলে আসে।তিনি  জন মার্শাল উচ্চ বিদ্যালয় এবং অন্যান্য স্কুলে পড়াশোনা করেন।
২০১৭ সালে, তিনি পদার্থবিজ্ঞানে নোবেল পুরস্কার (যৌথভাবে রাইনার উইস এবং কিপ থর্নের সাথে) জিতেছেন "LIGO আবিষ্কারক এবং মহাকর্ষীয় তরঙ্গের পর্যবেক্ষণের সম্পর্কে নিষ্পত্তিমূলক গবেষণার " কারণে।
ব্যারি ব্যারিশ বিয়ে করেন সামোয়ান ব্যারিশকে। তাদের দুটি সন্তান আছে, স্টেফানি এবং কেনেথ, যারা ক্যালিফোর্নিয়া বিশ্ববিদ্যালয়, রিভারসাইড এ পদার্থবিদ্যা ও জ্যোতির্বিদ্যার অধ্যাপক। তার তিনজন পৌত্র-পৌত্রী রয়েছে, মিলো, থেয়া এবং আরিয়েল।
হেই ডে
হেই ডে হল "সুপারসেল' দ্বারা বিকাশিত এবং প্রকাশিত একটি বিনামূল্যের মোবাইল ফার্মিং গেম। হে ডে ২১ জুন, ২০১২ তারিখে আইওএস এবং ২০ নভেম্বর, ২০১২ তারিখে এন্ড্রয়েডের জন্য মুক্তি দেয়া হয়। ২০১৩ সালের রিপোর্ট অনুযায়ী "সুপারসেল" হে ডে এবং সুপারসেলের অন্য একটি গেম "ক্ল্যাশ অব ক্ল্যানস"-এর মাধ্যমে মাসে $৩০ মিলিয়ন উপার্জন করেছিল। ২০১৩ সালে হে ডে ছিল ৪র্থ সর্বোচ্চ অর্থ উপার্জনকারী গেম।
খেলোয়াড়ের চাচা তার খামার আর দেখাশোনা করতে সক্ষম নন। তাই, সে খেলোয়াড়কে খামারের দেখাশোনা করবার দায়িত্ব দেন। গেমটি একটি কাকতাড়ুয়ার খেলোয়াড়কে গম রোপন ও সংগ্রহ করার শিক্ষাদানের মাধ্যমে শুরু হয়। উৎপন্ন ফসল/পণ্য বিক্রি করে খেলোয়াড় কয়েন আয় করেন, যা পণ্য কারখানা, পোষা প্রাণী এবং সৌন্দর্যের সরঞ্জাম কিনতে ব্যবহার করা যায়। এভাবে খেলে তারা অভিজ্ঞতা পয়েন্ট (XP) উপার্জন করে, যা দ্বারা তারা লেভেল আপ হয়। গেমের অগ্রগতিতে খেলোয়াড় চাচার পুরোনো বন্ধু "অ্যানগাস" এর সাথে পরিচিত হয়, যিনি মাছ ধরা সম্পর্কে শিক্ষা দেয়।
খেলোয়াড় "প্রতিবেশী" -এ অন্তর্ভুক্ত হয়, যেখানে সদস্যরা প্রয়োজনে একে অপরকে সাহায্য করতে পারে এবং একে অপরের সাথে আলাপও করতে পারে।
গেমটির বিভিন্ন পর্বে বিভিন্ন ধরনের ফসল উন্মুক্ত করা হয় — মাঠ ফসল যেমন গম এবং কলা, ফলের গাছ এবং গুল্ম। খেলোয়াড় খামারের পশুও ক্রয় করতে পারে;  জলজ জীব, যেমন মাছ, গলদা চিংড়ি এবং হাস উপভোগ করতে পারে; এবং পোষা প্রাণী কিনতে পারে যাদের এক্সপি(XP) এর জন্য খাওয়ানো হয়। পরবর্তীতে তারা তাদের খামার বিস্তৃত করতে পারে। গেমটি খেলতে সক্রিয় করার জন্য একটি চলমান ইন্টারনেট সংযোগ প্রয়োজন।
""গেমজেবো"", ""ফার্মভিল""-এর সাথে এই গেমের সাদৃৃশ্য উল্লেখ এবং এর গ্রাফিক্সের প্রশংসা করে ৪/৫ দিয়েছিল। ""পকেট গেমার"" এই গেমটিকে "ব্রোঞ্জ পুরস্কার" দিয়েছিল।
২০১৮–১৯ উয়েফা চ্যাম্পিয়নস লীগ গ্রুপ পর্ব
২০১৮–১৯ উয়েফা চ্যাম্পিয়নস লীগ গ্রুপ পর্ব ২০১৮ সালের ১৮ই সেপ্টেম্বর তারিখে শুরু হয়েছে এবং ২০১৮ সালের ১২ই ডিসেম্বর তারিখে সম্পন্ন হবে। সর্বমোট ৩২টি দল এই পর্বে অংশগ্রহণ করেছে যার মধ্য হতে ১৬টি দল ২০১৮–১৯ উয়েফা চ্যাম্পিয়নস লীগের নকআউট পর্বে প্রবেশ করবে।
২০১৮ সালে ৩০শে আগস্ট, উয়েফার প্রধান সদরদপ্তর মোনাকোর গ্রিলমালদি ফোরামে গ্রুপ পর্বের ড্র অনুষ্ঠিত হয়েছে।
সর্বমোট ৩২টি দলকে ৮টি গ্রুপে বিভক্ত করা হয়েছে, যেখানে প্রতিটি গ্রুপে ৪টি করে দল রয়েছে। এই ড্রয়ের অন্যতম প্রধান নিয়ম হচ্ছে যে, একই এসোসিয়েশনের দলগুলোকে পরস্পরের বিপক্ষে ড্র করা যাবে না। ড্রয়ের জন্য, দলগুলোকে ৪টি পাত্রে নিম্নলিখিত নীতির উপর ভিত্তি করে ভাগ করা হয়েছে (এই মৌসুমের শুরুতে উপস্থাপিত):২০১৪ সালের ১৭ই জুলাই তারিখে, উয়েফা জরুরি সভা রায় দেয় যে, রাজনৈতিক অস্থিরতার কারণে ইউক্রেনীয় ও রুশ ক্লাবগুলো "পরবর্তী নোটিশ পর্যন্ত" একে অপরের বিরুদ্ধে খেলবে না।
তাছাড়া, টেলিভিশনের সর্বোচ্চ কাভারেজের জন্য একই এসোসিয়েশনের দলগুলোকে চার গ্রুপের দুইটি সেটে (এ–ডি, ই–এইচ) বিভক্ত করা হয়েছে। প্রত্যেক ম্যাচদিনে, এই চার গ্রুপের একটি সেট খেলবে মঙ্গলবারে পক্ষান্তরে, বুধবারে খেলবে অপর চারটি গ্রুপ, যেখানে প্রতি ম্যাচদিনে পর্যায়ক্রমে দুই সেটের খেলার দিন পরিবর্তিত হবে। গ্রুপ পর্বের সকল দল নিশ্চিত হওয়ার পর উয়েফা নিম্নোক্ত জুটি ঘোষণা করেছে:
ড্রয়ের পর গ্রুপ পর্বের সময়সূচী নির্ধারণ করা হয়েছে, যার জন্য একটি কম্পিউটার ড্র ব্যবহার করা হয়েছে যা জনসম্মুখে প্রকাশ করা হয়নি। নিম্নে ম্যাচের ক্রম প্রকাশ করা হয়েছে (প্রবিধান নিবন্ধ ১৬.০২):
"নোট: সময়সূচী নির্ধারণের জন্য পাত্র ব্যবহার করা হয়নি, যেমন: দল ১ ড্রয়ের সময় পাত্র ১-এ রাখা দলই হতে হবে তা আবশ্যক নয়।"
এই সময়সূচীর কিছু সীমাবদ্ধতা রয়েছে: উদাহরণস্বরূপ, একই শহরের দল (যেমন: রিয়াল মাদ্রিদ এবং আতলেতিকো মাদ্রিদ) একই দিনে হোম ম্যাচ খেলার জন্য নির্ধারিত হয়নি (একই দিনে বা টানা দুইদিনে একই শহরে সরবরাহ এবং ভিড় নিয়ন্ত্রণের জন্য একই দিনে একই শহরে খেলা রাখা হয়নি) এবং "শীতকালীন দেশ" (উদাহরণস্বরূপ, রাশিয়ার) দলগুলো শেষ ম্যাচের দিনে হোমে (ঠান্ডা আবহাওয়ার কারণে) খেলার জন্য নির্ধারিত হয় না।
নিম্নে এই আসরের গ্রুপ পর্বে অংশগ্রহণকারী দল উল্লেখ করা হয়েছে (২০১৮ উয়েফা ক্লাব গুণাঙ্ক অনুযায়ী): প্রত্যেক গ্রুপে, দলগুলো প্রত্যেক দলের সাথে রাউন্ড-রবিন নিয়মে নিজস্ব মাঠে এবং অ্যাওয়ে মাঠে ম্যাচ খেলবে। প্রত্যেক গ্রুপের বিজয়ী দল এবং রানার-আপ দল ১৬ দলের পর্বের জন্য উন্নীত হবে, যখন প্রত্যেক গ্রুপের তৃতীয় স্থান অধিকারী দলগুলো ২০১৮–১৯ উয়েফা ইউরোপা লীগের ৩২ দলের পর্বে প্রবেশ করেছে।প্রত্যেক দলের পয়েন্টের ওপর ভিত্তি করে দলের অবস্থান নির্নয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে (নিয়ম-কানুন নিবন্ধ ১৭.০১):
এই পর্বের ম্যাচদিনগুলো হলো: ১৮–১৯ সেপ্টেম্বর, ২–৩ অক্টোবর, ২৩–২৪ অক্টোবর, ৬–৭ নভেম্বর, ২৭–২৮ নভেম্বর এবং ১১–১২ ডিসেম্বর ২০১৮। গ্রুপ পর্বের সময়সূচীর কিক-অফের সময় হচ্ছে ২১:০০ (সিইটি/সিইএসটি), যেখানে প্রতি মঙ্গলবার এবং বুধবারে দুটি ম্যাচ ১৮:৫৫ (সিইটি/সিইএসটি) সময়ে অনুষ্ঠিত হবে।
সকল ম্যাচের সময় উয়েফা দ্বারা সিইটি/সিইএসটি নির্ধারণ করা হয়েছে (স্থানীয় সময় যদি ভিন্ন হয় তবে তা বন্ধনীতে প্রদর্শিত)।
সরকারি টিচার্স ট্রেনিং কলেজ, কুমিল্লা
সরকারি টিচার্স ট্রেনিং কলেজ, কুমিল্লা হচ্ছে কোটবাড়ি, কুমিল্লায় অবস্থিত শিক্ষকদের ট্রেনিং প্রদানের উদ্দেশ্যে প্রতিষ্ঠিত একটি সরকারি কলেজ। ১০.১৬ একর জায়গার উপর এটি প্রতিষ্ঠিত। জনাব খালিদা আক্তার বর্তমানে এই প্রতিষ্ঠানের অধ্যক্ষ হিসেবে কর্মরত রয়েছেন।
উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যকে সামনে রেখে ১৯৬২ সালে কুমিল্লা টিচার্স ট্রেনিং কলেজ প্রতিষ্ঠিত হয়। এখানে বি.এড. এবং এম.এড ডিগ্রী প্রদান করা হয়।
রাজশাহী শিক্ষা বোর্ড সরকারি মডেল স্কুল ও কলেজ
রাজশাহী শিক্ষা বোর্ড মডেল স্কুল ও কলেজ মতিহার রাজশাহী বাংলাদেশের একটি সরকারি কলেজ । এই কলেজটি "রাজশাহী শিক্ষা বোর্ড কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি জেলার অন্যতম কলেজের স্বীকৃতি পেয়েছে।
প্রমত্ত পদ্মাতীরে হযরত শাহ মখদুম রূপোশ (রহ:) এর স্মৃতিধন্য পুণ্যতোয়াভূমি, রেশমনগরী ও দেশনন্দিত শিক্ষানগরী রাজশাহীর প্রাণকেন্দ্র জেলা স্টেডিয়াম সংলগ্ন শালবাগানস্থ মনোরম পরিবেশে প্রতিষ্ঠিত রাজশাহী শিক্ষা বোর্ড সরকারি মডেল স্কুল এন্ড কলেজ। গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের তত্ত্বাবধানে এবং রাজশাহী মাধ্যমিক ও উচ্চ মাধ্যমিক শিক্ষা বোর্ডের অর্থায়নে প্রতিষ্ঠিত ও পরিচালিত এক অনন্য শিক্ষালয়। ২০১০ সালে একাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় ছাত্র-ছাত্রী ভর্তির মাধ্যমে প্রতিষ্ঠানটি আনুষ্ঠানিকভাবে কার্যক্রম শুরু করে। বর্তমানে প্রতিষ্ঠানে প্রায় ২২০০ ছাত্রছাত্রী অধ্যয়নরত। শিক্ষার্থীদের মানসিক উৎকর্ষ সাধনের জন্য নিয়মিত পড়ালেখার পাশাপাশি এ প্রতিষ্ঠানে সহশিক্ষা কার্যক্রমের ব্যবস্থা রয়েছে। এর মধ্যে রয়েছে বিতর্ক ও সাংস্কৃতিক প্রতিযোগিতা, ক্রীড়া প্রতিযোগিতা, আবৃত্তি প্রতিযোগিতা, শিক্ষাসফর, বিজ্ঞানমেলা ইত্যাদি।
বিশ্বায়নের সাথে তাল মিলিয়ে আমাদের নতুন প্রজন্মের সৃজনশীলতা, মেধার লালন-পালন ও চর্চার জন্য রয়েছে আধুনিক প্রযুক্তি দ্বারা সুসজ্জিত ভাষা ও সংস্কৃতিচর্চা কেন্দ্র।
নতুন প্রযুক্তির সাথে আগামী প্রজন্মকে পরিচয় করিয়ে দিতে এবং পুঁথিগত বিদ্যাকে সুস্পষ্টভাবে উপস্থাপন করার লক্ষ্যে আধুনিক মাল্টিমিডিয়া প্রজেক্টরের মাধ্যমে বিভিন্ন বিষয়ের ক্লাসের ব্যবস্থা।
স্কুল শাখা
কলেজ শাখারাজশাহী শিক্ষা বোর্ড মডেল স্কুল ও কলেজ
রাজশাহী-নওগা মহাসড়ক, 
মতিহার , রাজশাহী , 
বাংলাদেশ ।